.eu Domain név regisztrációjának használati feltételei

Definíciók

Jelen .eu domain név regisztrációjának használati feltételeiben (továbbiakban: Használati feltételek), a .eu regisztrációs irányelvben, a Regisztrációs eljárásokban, a .eu jogvita-rendezési szabályokban, a Sunrise szabályokban, a „KI KICSODA” adatbázisra vonatkozó irányelvekben és ezek kapcsolódó függelékeiben az alábbi, nagy kezdőbetűs kifejezések a következő jelentéssel bírnak: 

Kérelem:
Hiánytalan, formailag megfelelő, domain név regisztrációjára vonatkozó kérelmet jelent, melyet az Iktatóhivatalnak nyújtanak be, és amely megfelel (a) a jelen Sunrise szabályok 3. szakaszában leírtaknak és (b) a Regisztrációs eljárásoknak

ADR eljárás:
Jelentése, mint a .eu jogvita-rendezési szabályokban

Domain név:
Közvetlenül a .eu felső szintű Domain alatt regisztrált domain nevet vagy olyan domain nevet jelent, mellyel kapcsolatos regisztrációs jelentkezést vagy kérelmet az Iktatóhivatalnak eljuttattak

.eu jogviták rendezésének szabályok:
A Közérdekű szabályzat 22. cikkelyében leírt Alternatív jogvita-rendezési (ADR) eljárás szabályait jelenti

.eu rendelet:
Az Európai Parlament és Tanács 2002. április 22-i, a .eu felső szintű Domain beiktatására vonatkozó OJ L, 113, 2002. április 30., 1–5. o.; 733/2002. számú EC Rendeletét jelenti

Általános alkalmassági feltételek:
A .eu rendelet 4 (2) cikkelyének (b) pontjában meghatározott alkalmassági feltételek;

Fázisos regisztrációs időszak:
Négyhónapos, a Domain nevek általános regisztrációjának kezdetét megelőző időszak, melynek során csak az elsőbbségi jog tulajdonosai kerülnek megállapításra vagy létesítésre a tagországi és/vagy közösségi törvények alapján, és testületek jogosultak Domain nevet regisztrálni, a Közérdekű szabályzat 4. fejezetében meghatározott, és az abban foglaltaknak megfelelően bejelentett szabályokkal összhangban, vagy bármely más, az Iktatóhivatal által hasonló céllal meghatározott időszak

Közérdekű szabályzat:
A .eu felső szintű domain beiktatására és funkcióira vonatkozó közérdekű szabályozást leíró és a beiktatás irányelveit szabályozó 874/2004 sz., 2004. április 28-án kelt Bizottsági rendelet (EC) alapján, OJ L, 162, 2004. április 30., 40–50. o.

Bejegyzést kérő személy:
Az a természetes személy, vállalat vagy szervezet, mely egy Domain név bejegyzés birtokosa, vagy amely kérelmet nyújtott be Domain név regisztrációjára

Iktató:
Az a személy vagy entitás, aki az Iktatóhivatallal szerződve domain név regisztrációs szolgáltatást kínál a Bejegyzést kérő személyeknek

Regisztrációs eljárások
Az Iktatóhivatal webhelyén közzétett technikai irányelvek

Regisztrációs irányelvek
Az Iktatóhivatal webhelyén közzétett dokumentum

Iktatóhivatal:
Az EURid vzw/asbl nevű non-profit szervezet, mely szabályszerűen bejegyzett és érvényesen működik a belgiumi rendelkezéseknek megfelelően, és bejegyzett székhelyének címe: Park Station, Woluwelaan 150, 1831 Diegem (Belgium)

Rendeletek:
A .eu rendeletet és a Közérdekű szabályzatot jelenti

Szabályok:
A Használati feltételek, a Regisztrációs irányelvek, a .eu jogvita-rendezési szabályok, a Sunrise szabályok (amennyiben alkalmazandó), a Regisztrációs eljárások és a Rendeletek

Sunrise szabályok:
A Fázisos regisztrációs időszak során érvényben lévő szabályok, melyeket az Iktatóhivatal a webhelyén tesz közzé

Időszak:
Egy Domain név bejegyzésének egyéves (1 éves) (megújítható) időszaka, a jelen dokumentum 6. szakaszában meghatározottak alapján

Iktatóhivatal webhelye:
A http://www.eurid.eu URL-címen elérhető Web helyet jelenti

„KI KICSODA” irányelvek:
Az Iktatóhivatal webhelyén rendelkezésre álló „KI KICSODA” irányelvek

Tárgy és hatáskör

Jelen Használati feltételek, akárcsak a Regisztrációs irányelvek, a .eu jogvita rendezési szabályok, a Sunrise szabályok (amennyiben alkalmazandó) és a Rendeletek lefektetik az Iktatóhivatal és a Bejegyzést kérő személy jogait és kötelezettségeit, tekintettel bármely, Domain név bejegyzésére irányuló kérelemre, ennek a bejegyzésére és megújítására, beleértve minden ilyen jellegű Domain névre vonatkozó ügyet is. 

Jelen Használati feltételek 2005. október 1-jén lépnek életbe. 

1. SZAKASZ ─ ALKALMASSÁGI FELTÉTELEK 

Kizárólag az Általános alkalmassági feltételek legalább egyik tételének megfelelő természetes személyek, vállalatok vagy szervezetek jegyezhetnek be Domain nevet. 

2. SZAKASZ ─ ELBÍRÁLÁS A JELENTKEZÉS SORRENDJÉBEN ELV; HOZZÁFÉRHETŐSÉGI ÉS MŰSZAKI KÖVETELMÉNYEK; ZÁROLT ÉS FENNTARTOTT NEVEK 

I.	Hacsak a Szabályok másképp nem rendelkeznek, az Iktatóhivatal a kérelmek beérkezésének sorrendjében jegyzi be a Domain neveket, összhangban az itt meghatározott feltételekkel. 
E tekintetben kizárólag a hiánytalan és technikailag megfelelő kérelemnek vagy jelentkezésnek az Iktatóhivatal rendszerébe történő beérkezésének dátuma és ideje az irányadó, ahogy a Regisztrációs eljárásokban is megtalálható.

II.	Kizárólag az alábbi nevek jegyezhetők be Domain névként: 

a.	hozzáférhető nevek; egy név akkor hozzáférhető, ha: 
•	még nem jegyezték be Domain névként; 
•	nem zárolt, fenntartott vagy „nem regisztrálható” státusszal rendelkezik a Közérdekű szabályzatban hivatkozott módon, hacsak abban nem található ezzel ellentétes rendelkezés; 
•	a Fázisos regisztrációs időszak során nem kérelmezték, hacsak nem az Iktatóhivatal tette hozzáférhetővé a Sunrise szabályokkal összhangban;

b.	nevek, melyek az alábbi technikai követelményeknek felelnek meg: 
•	legalább 2, a szabványos latin ábécé „a” és „z” betűje közötti karaktert tartalmaz, „0” és „9” közötti számjegyet, illetve kötőjelet („ – ”); 
•	legfeljebb 63 karakter hosszúságú (nem beleértve az „.eu” kiterjesztést); 
•	nem kötőjellel („ – ”) kezdődik vagy végződik; 
•	nem tartalmaz kötőjelet („ – ”) a 3. és 4. pozícióban; 
•	nem kizárólagosan a Közérdekű szabályzatban meghatározott alpha-2 országkódokat tartalmaz. 

A fenti feltételeknek egyidejűleg kell megfelelni.

3. SZAKASZ A BEJEGYZÉST KÉRŐ SZEMÉLY KÖTELESSÉGEI 

Az Időszak során a Bejegyzést kérő személyre az alábbi kötelezettségek vonatkoznak: 

I.	köteles a Regisztrációs irányelvekben hivatkozott kapcsolattartási adatait mindig pontosan, hiánytalanul és időszerűen (i) az Iktatójának, mellyel szerződést kötött, és (ii) az Iktatóhivatalnak (az Iktatón keresztül) rendelkezésére bocsátani, a Regisztrációs irányelvekben leírt módon. Továbbá, a Bejegyzést kérő személy kötelező erővel biztosítja és garantálja, hogy az Iktatóhivatalnak megadott elektronikus levélcíme működő levélcím; 

II.	a Domain nevet oly módon használja, mellyel nem sérti harmadik fél érdekeit, a vonatkozó törvényeket és rendelkezéseket, beleértve a faji, nyelvi, nemi, vallási vagy politikai nézetek diszkriminációjára vonatozó törvényeket; 

III.	nem használja a Domain nevet (i) rosszhiszeműen, illetve (ii) semmilyen törvénybe ütköző cselekedetre.

4. SZAKASZ ─  A BEJEGYZÉST KÉRŐ SZEMÉLY KÖTELEZŐ BIZTOSÍTÉKAI ÉS GARANCIÁI 

A Bejegyzést kérő személy kötelező erővel biztosítja és garantálja, hogy:

I.	megfelel az Általános alkalmassági feltételek legalább egy tételének, és Iktatóján keresztül tudatja az Iktatóhivatallal, ha megszűnne e feltételek bármelyikének is megfelelni; 

II.	az Iktatóhivatal részére a Domain név bejegyzési folyamata során benyújtott adatok valósak, hiánytalanok és pontosak; 

III.	a Domain név bejegyzésére vonatkozó kérelmet jóhiszeműen, törvényes céllal adta be, mely nem sérti semmilyen harmadik fél jogait;

IV.	a Domain név nem sért közízlést vagy közerkölcsöt (pl. nem obszcén vagy bántó jellegű), sem pedig törvényt;

V.	az Időszak során tartja magát e Használati feltételek és bármely vonatkozó szabály rendelkezéseihez.

5. SZAKASZ ─ DÍJAK ÉS KIFIZETÉSEK 

I.	Az Iktatóhivatal által az Iktatóknak a Domain nevek bejegyzéséért, megújításáért, átruházásáért és újraaktiválásáért felszámított vonatkozó díjakat az Iktatóhivatal a webhelyén teszi közzé. 

II.	Bármely esedékes díj kifizetése, melyért kizárólagosan a Bejegyzést kérő személy felelős, az Iktatón keresztül kell, hogy történjen az Iktatóhivatal részére. Az Iktatóhivatal nem felelős semmilyen, az Iktató részéről e tekintetben bekövetkezett hibáért, beleértve, amikor az ilyen jellegű hibák az adott Domain név bejegyzésének meghiúsulását vagy törlését eredményezik.

III.	Az Iktatóhivatal csak akkor köteles elfogadni a Domain név bejegyzésére vonatkozó jelentkezéseket vagy kérelmeket, ha e szolgáltatás díját feltétel nélkül, hiánytalanul kifizette a Bejegyzést kérő személy által kijelölt Iktató.

6. SZAKASZ ─ IDŐSZAK, A DOMAIN NÉV REGISZTRÁCIÓJÁNAK MEGÚJÍTÁSA 

I.	Bármely Domain név regisztrációjának Időszaka a Domain név bejegyzésének dátumával kezdődik, és a következő naptári év azon hónapjának utolsó napján ér véget, amikor a Domain nevet eredetileg bejegyezték.
Hacsak jelen dokumentum másképp nem rendelkezik, az Időszak hallgatólagosan meghosszabbodik egy újabb időszakra, mely a soron következő naptári év azon hónapjának utolsó napjáig tart, mely hónapban a Domain nevet meghosszabbították, átruházták vagy újraaktiválták.

II.	A Bejegyzést kérő személynek jogában áll e megegyezést megszüntetni, az Iktatójával kötött egyezségben foglaltaknak megfelelően. Az ilyen jellegű megszüntetés csupán akkor lép életbe, ha az Iktatóhivatal az Időszak lejárta előtt kézhez kapja az Iktató által benyújtott törlési kérelmet. Amennyiben az Iktatóhivatalhoz ilyen kérelem nem érkezik, az Iktatóhivatalnak jogában áll felszámolni a kapcsolódó megújítási díj(ak)at a megújított Időszakra vonatkozóan, a Regisztrációs irányelvek 9. szakaszában leírtaknak megfelelően.

III.	Az Iktatóhivatal nem köteles előre tájékoztatni a Bejegyzést kérő személyt az Időszak lejártáról.

7. SZAKASZ ─ DOMAIN NÉV ÁTRUHÁZÁSA 

I.	A Bejegyzést kérő személynek jogában áll a Domain nevet átruházni, amennyiben az alábbi feltételek teljesülnek:
•	az engedményezett megerősítette, hogy megfelel az Általános alkalmassági feltételeknek; és 
•	az Iktatóhivatal kézhez kapta az átruházáshoz kapcsolódó összes díjat a kedvezményezett által kijelölt Iktatón keresztül; és 
•	a Regisztrációs irányelvek 13. szakaszában leírt eljárás sikeresen lezajlott. 

II.	A felfüggesztett vagy zárolt Domain név nem ruházható át, kizárólag: 
•	
a.	az ADR eljárás egyik zsűritagjának vagy 
b.	egy tagállam bíróságának döntése alapján; vagy 

•	ha az Iktatóhivatalhoz bármilyen, ezzel kapcsolatos díj beérkezett, abban az esetben, ha a Domain név felfüggesztése a 9. szakaszban leírtaknak megfelelően történt. 

III.	A Domain név az Időszak során átruházható a Bejegyzést kérő személy jogutódjaira (a Bejegyzést kérő személy halála esetén) vagy a Bejegyzést kérő személy vagyonának vásárlójára (amennyiben a Bejegyzést kérő személy ellen a Közérdekű szabályzat 19(2) szakaszában hivatkozott eljárás indult), a megfelelő dokumentáció benyújtását követően, és a Regisztrációs irányelvek által meghatározott eljárás keretében, feltéve, ha a jogutódok megfelelnek a jelen dokumentum 1. szakaszában meghatározott alkalmassági feltételeknek.

IV.	A Domain névnek a rendelkezésekkel összhangban történő átruházását követően a Domain név a kedvezményezett nevén kerül bejegyzésre a 6. szakasz 1. bekezdésében meghatározott, a Domain név átruházásának dátumától számított egyéves Időszakra.

8. SZAKASZ ─ IKTATÓ CSERÉJE 

Amennyiben
I.	az Iktatóhivatal és az Iktató vagy

II.	az Iktató és a Bejegyzést kérő személy közötti egyezség megszűnik, a Bejegyzést kérő személynek a Domain név regisztráció fenntartása céljából a Regisztrációs irányelvek 10. szakaszában meghatározottaknak megfelelően kell eljárnia. 

9. SZAKASZ ─ FELFÜGGESZTETT, ZÁROLT ÉS VISSZAVONT DOMAIN NEVEK 

I.	Az Iktatóhivatal bármely Domain nevet felfüggeszt 
•	negyven (40) napra, ha és amennyiben az Iktatóhivatal megkapta a visszavonási kérelmet az Iktatótól, jelen dokumentum 6(2) szakaszával összhangban. A negyvennapos felfüggesztési időszak (a) a visszavonási kérelemben említett dátummal vagy (b) a visszavonási dátum készítésének dátumával kezdődik, amennyiben a visszavonási kérelemben említett dátum ennél a dátumnál korábbi. 
•	mellyel kapcsolatban az Iktatóhivatal felkérte a Bejegyzést kérő személyt, hogy a Regisztrációs irányelvek 10(1) szakaszában leírtaknak megfelelően cseréljen Iktatót. 

A fenti esetekben (a) a Domain név nem ruházható át és nem használható, és (b) a Bejegyzést kérő személy nem módosíthatja a felfüggesztett Domain névre vonatkozó kapcsolattartási adatait. 
Az Iktatóhivatal a „KI KICSODA” adatbázisban teszi közzé a Domain név felfüggesztett státuszát. 

II.	A fenti (i) bekezdésben említett felfüggesztési időszak során 
•	a Bejegyzést kérő személy kérelmezheti a felfüggesztett Domain név újraaktiválását. Az Iktatóhivatal csak akkor aktivál újra egy, az 1. szakasz (i) bekezdésében hivatkozott felfüggesztett Domain nevet, ha beérkezett hozzá (a) a Bejegyzést kérő személy által kijelölt Iktatótól származó, erre vonatkozó kérelem és (b) a vonatkozó díjak; 
•	a Bejegyzést kérő személy jogutódjai (a Bejegyzést kérő személy halála esetén) vagy az illetékes adminisztrátor (amennyiben a Bejegyzést kérő személy ellen a Közérdekű szabályzat 19(2) szakaszában hivatkozott eljárás indult), kérhetik a felfüggesztett Domain név bejegyzését a Bejegyzést kérő személy jogutódjainak vagy a Bejegyzést kérő személy vagyonának felvásárlója nevén, összhangban a Regisztrációs irányelvekben leírtakkal. 

Amennyiben a fenti (i) bekezdésben hivatkozott felfüggesztési időszak során a Domain nevet nem aktiválják újra, a Bejegyzést kérő személy jogutódjai (a Bejegyzést kérő személy halála esetén) vagy az illetékes adminisztrátor (amennyiben a Bejegyzést kérő személy ellen a Közérdekű szabályzat 19(2) szakaszában hivatkozott eljárás indult) pedig nem jegyeztetik be saját nevükre, az Iktatóhivatal a negyvennapos felfüggesztési időszak lejártával általánosan elérhetővé nyilvánítja az adott Domain nevet. 

III.	Az Iktatóhivatal bármely Domain nevet zárol, 
•	melyet egy tagállam bírósága sérelmesnek, fajgyűlölőnek vagy közerkölcsöt sértőnek talált, a bírósági döntésről szóló értesítés átvételével, a Közérdekű szabályzat 18. cikkelyében leírtaknak megfelelően. A végső bírósági határozat kézhezvételét követően a Domain név visszavonásra és zárolásra kerül arra az időre, míg a vonatkozó bírósági határozat érvényben marad. 
•	amennyiben tudomást szerez róla, hogy egy ADR vagy jogi eljárás folyamatban van, míg ezen eljárások le nem zárulnak, és az Iktatóhivatalhoz meg nem érkezik a vonatkozó határozat, (a) a Domain név nem átruházható, és (b) a Bejegyzést kérő személy nem módosíthatja a felfüggesztett Domain névre vonatkozóan sem kapcsolattartási adatait, sem Iktatóját. 

IV.	4. Az Iktatóhivatal az ADR eljárás vagy bírósági zsűri határozatát követően bármely vonatkozó Domain nevet visszavon. 

V.	5. Az Iktatóhivatal saját belátása szerint és anélkül, hogy nem jogi eljárásra benyújtaná a vita tárgyát képező ügyet, kizárólag az alábbi okokból vonhatja vissza egy adott Domain név regisztrációját: 
•	az Iktatóhivatal felé kimagaslóan nagy értékű adósság; vagy 
•	a Bejegyzést kérő személy nem teljesíti az Általános alkalmassági feltételek egyikét sem; vagy 
•	a Bejegyzést kérő személy megsérti a Szabályokat, 

a visszavonást pedig a Regisztrációs irányelvek 12. szakaszában leírtaknak megfelelően folytatja le. 

10. SZAKASZ ─ ADOMÁNYOZOTT JOGOK 

I.	Egy Domain név regisztrációja során a Bejegyzést kérő személy korlátozott, átruházható, megújítható, kizárólagos jogot szerez a Domain név használatához az Időszak idejére, hacsak a Szabályok másképp nem határoznak. A Bejegyzést kérő személy semmilyen egyéb jogot nem követelhet az itt megjelölteken kívül. 

II.	A Bejegyzést kérő személynek a visszavonás nem áll jogában azt követően, hogy az Iktatóhivatalhoz beérkezett a Domain név regisztrációjára irányuló kérelem vagy jelentkezés.

11. SZAKASZ ─ AZ IKTATÓHIVATAL ÉS A BEJEGYZÉST KÉRŐ SZEMÉLY KÖZÖTTI KOMMUNIKÁCIÓ RENDJE 

I.	Az Iktatóhivatal és a Bejegyzést kérő személy közötti hivatalos kommunikáció elektronikus levél formájában történik: 
•	ha az Iktatóhivatal a címzett: info@eurid.eu;
•	ha a Bejegyzést kérő személy a címzett: a kapcsolattartási elektronikus levélcímet az Iktatón keresztül kell eljuttatni az Iktatóhivatalnak, és hozzáférésre kell bocsátani a „KI KICSODA” adatbázisban. 

II.	Az Iktatóhivatal és a Bejegyzést kérő személy közötti minden kommunikáció az Európai Unió egyik hivatalos nyelvén kell, hogy folyjon. 

12. SZAKASZ ─ TITOKTARTÁS ÉS ADATVÉDELEM 

1. Személyes adatok feldolgozása 
A Domain név regisztrációjával és a Használati feltételek elfogadásával a Bejegyzést kérő személy feljogosítja az Iktatóhivatalt arra, hogy a .eu domain név
rendszer működtetéséhez szükséges személyes és egyéb adatait feldolgozza. Az Iktatóhivatal az adatokat kizárólag a rendszer működtetésére használhatja (melybe beleértendő a Domain név létrehozása, a Domain név átruházása új, Bejegyzést kérő személyre, egy Domain név vagy Domain nevek portfoliójának átruházása új, Bejegyzést kérő személyre), és a Bejegyzést kérő személy egyértelmű beleegyezését követően harmadik személynek kiadhatja azokat, de kizárólag: 

I.	akkor, ha arra közhatóság törvényes működése részeként adott parancsot, 

II.	a jelen dokumentum 16. szakaszában hivatkozott ADR eljárást lefolytató testület kérésére, vagy 

III.	jelen dokumentum 12.3 szakaszában meghatározottaknak megfelelően. 

A Bejegyzést kérő személynek jogában áll személyes adataihoz hozzáférni és szerkeszteni azokat, amennyiben hibásnak találja az adatokat. 

2. Belső használatra gyűjtött adatok 

Az Iktatóhivatal a következő személyes adatokat személyes használatra gyűjti be (hacsak a 12.3.1 szakaszban leírtaknak megfelelően nem teszi azokat hozzáférhetővé a „KI KICSODA” szolgáltatás részére):

I.	a Bejegyzést kérő személy teljes neve; 
II.	technikai kapcsolattartó neve; 
III.	postai cím; 
IV.	elektronikus levélcím; 
V.	telefonszám; 
VI.	faxszám (opcionális); 
VII.	az ADR eljárásokhoz használatos nyelv, a .eu jogvita rendezési szabályok 3(a) bekezdésében hivatkozottak alapján. 

3. „KI KICSODA” keresőszolgálat 

3.1. A „KI KICSODA” adatbázisban közzétett adatok 
Az Iktatóhivatal webhelyét felkeresve, a Domain név begépelésével a „KI KICSODA” keresőszolgáltatásba, az alábbi meghatározott szabályok betartásával kikereshetők az adott domain névre és a Bejegyzést kérő személyre vonatkozó adatok.
I.	Amennyiben a Bejegyzést kérő személy jogi személy vagy egyéb szervezet,
az Iktatóhivatal általában az alábbi adatokat teszi közzé a „KI KICSODA” adatbázisban: 
a.	a Bejegyzést kérő személy neve, címe, telefonszáma és faxszáma; 
b.	technikai kapcsolattartó neve; 
c.	a Bejegyzést kérő személy elektronikus levélcíme; 
d.	az ADR eljárásokhoz használatos nyelv, a .eu jogvita rendezési szabályok 3(a) bekezdésében hivatkozottak alapján; 
e.	technikai adatok (mint a Domain név vagy a névszerverek státusza). 
II.	Amennyiben a Bejegyzést kérő személy természetes személy

Ha a Bejegyzést kérő személy magánszemély (természetes személy), a Bejegyzést kérő személy közzétett kapcsolattartási adatai az elektronikus levélcímre és a .eu jogvita rendezési szabályok 3(a) bekezdésében hivatkozott ADR eljárásokhoz használatos nyelvre korlátozódnak, hacsak a Bejegyzést kérő személy másképp nem rendelkezik. 
A .eu domain névért folyamodó természetes személyeket az Iktató félreértést kizáróan tájékoztatja arról a lehetőségről, hogy kifejezetten a „KI KICSODA” adatbázisban történő közzétételhez a Bejegyzést kérő személy létrehozhat működő elektronikus levélcímeket ahelyett, hogy a személyes elektronikus levélcímét használná. 
Minden egyéb összegyűjtött adat csupán belső használatra van fenntartva, és nem adható ki harmadik félnek, hacsak nem e bekezdésben foglaltakkal összhangban. 

	3.2 A személyes adatok kiadása 

A harmadik felek csupán jogszerű indokkal kérhetik a természetes személyek „KI KICSODA” adatbázisban nem közzétett, de az Iktatóhivatal által a „KI KICSODA” irányelvek 1.2 szakaszában meghatározottakkal összhangban, belső használatra fenntartott személyes adatainak kiadását. 
A harmadik fél egyedileg kell, hogy kérelmezze ezen adatok kiadását úgy, hogy kitölti az Iktatóhivatal webhelyén található kérelmi űrlapot, és:
II.	megindokolja és igazolja kérésének törvényes okait; 
III.	elolvassa és elfogadja a nyilatkozatot, melyben lemond arról, hogy a rendelkezésére bocsátott adatokat a fenti törvényes okokon kívül egyéb módon felhasználja; 
IV.	teljes nevét és címét rendelkezésre bocsátja (beleértve az elektronikus levélcímet, telefon- és faxszámot, illetve vállalati telefonszámot, amennyiben a harmadik fél jogi személy). 

Az adatokhoz való hozzáférést kérő harmadik fél csak abban az esetben férhet hozzá a kért adathoz, ha minden feltételt teljesíteni tud, vagy ha az Iktatóhivatalt egy, az Európai Unióban működő jogi hatóság erre utasította.

13. SZAKASZ ─ FELELŐSSÉGKORLÁTOZÁS 

I.	Az Iktatóhivatalt nem terheli felelősség semmilyen, akár szerződésből, vétkes cselekedetből (beleértve a hanyagságot is) vagy bármilyen más okból eredő közvetett, következményes vagy véletlenszerű kárért és anyagi veszteségért, amely a Domain név bejegyzéséből vagy használatából, illetve a Webhely vagy a szoftver használatából ered, vagy ahhoz kapcsolódik, még akkor sem, ha a Webhely vagy szoftver fel is hívta a figyelmet a használatukból fakadó esetleges károkra és veszteségekre, nem kizárólagosan beleértve:

•	egy adott Domain név regisztrációja vagy megújítása (illetve sikertelen regisztrációja vagy megújítása) a Bejegyzést kérő személy nevére vagy egy harmadik fél nevére, a személyazonossággal felmerülő hibák miatt; 
•	az Iktatóhivatal jogosultságának megszűnése a .eu felső szintű domain nevek regisztrációját illetően; 
•	egy Domain névvel kapcsolatos jogok, melyekre a harmadik fél igényt tart, 
•	technikai problémák vagy hibák; 
•	az Iktató cselekedetei vagy cselekedetének hiányosságai a Domain név bejegyzésére vonatkozó kérelemre, a bejegyzésre vagy a megújításra vonatkozóan, melyek a sikertelen regisztrációt vagy a Domain név törlését eredményezik; 

kivéve olyan esetekben, amikor az Iktatóhivatal szándékos hanyag kezelése bebizonyosodik. 

Az Iktatóhivatal felelőssége a veszteségeket illetően minden esetben az Iktatóhivatallal szembeni jogvita kezdeményezésének idején aktuális regisztrációs díjra korlátozódik. A Bejegyzést kérő személy elfogadja, hogy nagyobb vagy egyéb kártérítést nem követelhet az Iktatóhivataltól. 

II.	A Bejegyzést kérő személyt terheli minden költség, kiadás vagy veszteség, melyet az Iktatóhivatal okozott, abban az esetben, amikor a Bejegyzést kérő személy megszegte a Használati feltételekben foglaltakat. Továbbá, a Bejegyzést kérő személy nem tartja felelősnek az Iktatóhivatalt harmadik fél által jelen Szerződés ellenében benyújtott igényekért vagy kezdeményezett vitákért, és kártalanítja az Iktatóhivatalt minden olyan költségért vagy kiadásért, melyet a harmadik fél az Iktatóhivatal elleni fellépése által okozott, s mely fellépés oka a Bejegyzést kérő személy Kérelme, vagy a Bejegyzést kérő személy részéről olyan Domain név bejegyeztetése vagy használata, mely sérti a harmadik fél érdekeit.

III.	Jelen szakasz célkitűzéseinek megfelelően az „Iktatóhivatal” kifejezés a testület tagjaira, alvállalkozóira, valamint vonatkozó vezetőire és alkalmazottaira is értendő.

14. SZAKASZ ─ FÜGGELÉKEK 

I.	Jelen Használati feltételek megváltoztatásának joga fennáll, mely változtatások érvénybe lépése a jelen Szakaszban leírtaknak megfelelően történik.

II.	Amennyiben az Iktatóhivatal e Használati feltételek és/vagy a Regisztrációs irányelvek módosítása felől dönt, az új feltételeket a nyilvánosság számára az Iktatóhivatal webhelyén teszi elérhetővé legalább harminc (30) nappal a feltételek hatályba lépését megelőzően (és ezen új feltételek hatályba lépésének dátumától e feltételek Használati feltételnek és/vagy Regisztrációs irányelveknek minősülnek). Minden Domain név regisztrációja a kérelem vagy jelentkezés időpontjában érvényben lévő Szabályok alapján kerül kezelésre attól a naptól számítva, hogy a regisztráció teljessé vált.

III.	A jelen dokumentum 14(2) szakaszában foglaltakhoz képest kivételes esetben az Iktatóhivatal nem feltétlenül követeli meg a korábban már említett harminc (30) napos minimális időszakot. Az ilyen jellegű módosítások csak akkor lépnek hatályba, amikor az Iktatóhivatal webhelyén közzéteszik őket. Az Iktatóhivatal csak akkor jár el ezen meghatározott eljárás szerint, ha a vonatkozó módosítások a releváns nemzeti vagy nemzetközi technikai kontextus tükrében igazoltnak látszanak, és amennyiben meg akarja akadályozni a spekulációs célú vagy megtévesztésen alapuló Domain név regisztrációkat.

IV.	Az Iktatóhivatal soha, beleértve azt az esetet is, amikor a Domain név bejegyzése iránti kérelmet korábban visszautasította, nem tudatja személyesen a Bejegyzést kérő személyeket arról, hogy a szóban forgó Használati feltételek és/vagy Regisztrációs irányelvek módosítására készül, még akkor sem, ha a korábban visszautasított Domain név regisztrációra vonatkozó kérelem máskülönben engedélyezhető lenne a módosított Használati feltételek és/vagy Regisztrációs irányelvek értelmében.

15. SZAKASZ ─ ALKALMAZANDÓ TÖRVÉNYEK ÉS IGAZSÁGSZOLGÁLTATÁS 

Jelen Használati feltételek, valamint az Iktatóhivatal és a Bejegyzést kérő személy közötti bármely ügymenetet a belga törvények szabályozzák. Az Iktatóhivatal és a Bejegyzést kérő személy között fennálló jogvita, egyet nem értés vagy követelés esetén a brüsszeli (Belgium) bíróság kizárólagos hatáskört gyakorol, kivéve a jelen dokumentum 16. szakaszában hivatkozott esetekben.

16. SZAKASZ ─ ALTERNATÍV JOGVITARENDEZÉS („ADR”) 

I.	A Bejegyzést kérő személy elfogadja, hogy az ADR eljárást az Iktatóhivatal webhelyén felsorolt eljárást lefolytató testület egyikének kell végrehajtani.

II.	Továbbá, a Bejegyzést kérő személynek vagy egy harmadik félnek jogában áll ADR eljárást kezdeményezni a Szabályokkal összhangban lefektetett eljárásoknak megfelelően, amennyiben úgy véli, hogy az Iktatóhivatal döntése ellentmond a Rendeleteknek.

III.	Hacsak a felek másképp meg nem egyeznek meg az ADR eljárással kapcsolatban, vagy a Bejegyzést kérő személy és Iktatója közötti egyezmény másképp nem rendelkezik, az ADR eljárás nyelve a megegyezés nyelve kell, hogy legyen. Az Iktatóhivatallal szemben kezdeményezett bármely ADR eljárás angol nyelven folyik.

IV.	A jelen szakasz által szabályozott összes jogvita esetében, panasz benyújtása esetén a .eu jogvita rendezési szabályok és a kiválasztott ADR eljárást lefolytató testület eljárási szabályai az irányadók, amint azt az Iktatóhivatal webhelye közzétette.

V.	A Panaszos számára az ADR eljárást lefolytató testület által kijelölt Választottbíróság (vagy Választottbírósági zsűri) által rendelkezésre bocsátott jogorvoslatok szigorúan az alábbiakra korlátozódnak:

•	a megtámadott Iktatóhivatali döntés érvénytelenítése, amennyiben az ADR eljárást a Közérdekű szabályzat 22. szakasza (1) bekezdésének (b) pontja alapján kezdeményezték; és 
•	a Domain név visszavonása vagy átruházása, amennyiben az ADR eljárást a Közérdekű szabályzat 21. szakasza (1) bekezdésének (a) pontja alapján kezdeményezték. 

Budapest, 2011.03.10.